text: اپنے دورے کے پہلے دن مالیاتی کمیشن مدھیہ پردیش کے اکاؤنٹنٹ جنرل کے ساتھ ایک تفصیلی میٹنگ کرے گا۔ اس کے بعد مالیاتی کمیشن، دیہی مقامی اداروں کے نمائندوں ، شہری مقامی اداروں کے نمائندوں ، تجارت اور صنعت کے نمائندوں اور مدھیہ پردیش کی سیاسی پارٹیوں کے نمائندوں کے ساتھ علیحدہ علیحدہ میٹنگ کرے گا۔ علاوہ ازیں کمیشن ریاست کے وزیر خزانہ اور ان کی سرکاری ٹیم کے ساتھ غیر رسمی بات چیت کرے گا۔